লিবিয়ার সবচেয়ে উর্বর এলাকাগুলো হচ্ছে উত্তর-পশ্চিম উপকূলীয় সমভূমি এবং উত্তর-পূর্বাঞ্চলীয় উচ্চভূমি। রাজধানী ত্রিপোলি উত্তর-পশ্চিম উপকূলে অবস্থিত। বেনগাজি উত্তর-পূর্বের প্রধান শহর। লিবিয়ার বাদবাকি এলাকা জুড়ে রয়েছে বিশাল সাহারা মরুভূমি। সেখানে মরুঝড়ে বালিরাশি সদা চলমান। তবে দক্ষিণ-পশ্চিম ও দক্ষিণ-পূর্বে আল-কুফরাহে একটি বিশাল ভূগর্ভস্থ হ্রদ রয়েছে। সেখান থেকে এক বিরাট এলাকার কৃষিভূমিতে পর্যাপ্ত পানি জোগান দেয়া হয়। উত্তরাঞ্চলের তাপমাত্রা ব্যাপকভাবে ওঠানামা করে। সাগরের বায়ু সমৃদ্ধ নি¤œ তাপমাত্রা বয়ে আনে, কিন্তু দক্ষিণের গরম বায়ু কয়েক ঘণ্টার মধ্যে তাপমাত্রা ২২ ডিগ্রি সেলসিয়াসে উঠিয়ে দেয়। উত্তর-পশ্চিম ও উত্তর-পূর্ব লিবিয়ায় বছরে ২০ ইঞ্চি বৃষ্টিপাত হয়।